Jumalan rauhaa! Tervetuloa ohjelmamme pariin!
Olen pastori Tommy Lilja, PTL-järjestön perustaja ja johtaja.
Tänään aiheenamme on "Olen yhä pystyssä".
Puhun muutamista tutuistani.
Annan esimerkkejä Raamatusta. Puhun myös Israelista.
Jos uskoo Herraan ja Jeesus on elämässä -
tai jos päästää Jeesuksen elämään, -
Hän vie läpi veden ja tulen.
Läpi veden ja tulen, halleluja!
Jeesuksessa on voima.
Hänellä on kaikki valta taivaassa ja maan päällä.
Mikään ei voi pysäyttää Häntä, tarttua Häneen kiinni tai rajoittaa sitä.
Hän on Jumala. Kaikki, mitä näet, kaikki, mikä on olemassa, -
on tullut Hänestä, sillä Hän on Jumala.
Kun Jumala puhui, kaikki, mitä näet ja mikä on olemassa, tuli luoduksi.
Jeesus on Jumala.
Kun otat vastaan Jeesuksen Vapahtajanasi, -
sinusta tulee yhtä Hänen kanssaan, yhtä Hänen Henkensä kanssa.
Hänen Henkensä tulee elämääsi. Kun olet yhtä Hänen Henkensä kanssa, -
Hän alkaa toimia yhdessä kanssasi.
Kun kohtaat esteitä ja ongelmia ja kun elämä on vastamäkeä, -
Hän on Sinussa. Hän antaa voimaa.
Hänen voimansa on tukenasi. Hän auttaa sinut läpi.
Kun ongelmat ovat ohi, sinä olet yhä pystyssä.
Katso, mitä Jeesus tekee, ja näe, että Hän on Jumala!
JEESUKSEN VOIMA
Saatana, tästä hetkestä eteenpäin -
sinulla ei ole osuutta elämääni.
Kuulun Jeesukselle Kristukselle -
ja yksin Jeesukselle Kristukselle.
Jeesuksen nimessä!
JEESUKSEN VOIMA
"Mutta jos minä Jumalan sormella ajan ulos riivaajia, -
niin onhan Jumalan valtakunta tullut teidän tykönne."
Taltioitu Intiassa, Nepalissa, Etiopiassa ja Sambiassa.
Jeesus on täällä!
Joh 3:16: "Sillä niin on Jumala maailmaa rakastanut, -
että hän antoi ainokaisen poikansa".
Saatat miettiä, miten sellaisissa olosuhteissa elävät -
ovat yhä pystyssä.
Kerron myös maasta, Israelista, ja sen kansasta, juutalaisista.
Juutalaiset ovat kulkeneet tulen ja veden läpi.
Silti he yhä ovat kansa.
Tuhansien vuosien ajan kuninkaat ja kansat -
ovat yrittäneet tappaa heidät.
He ovat yrittäneet estää heitä palaamasta maahan.
Kun toukokuussa 1948 Israel perustettiin jälleen, -
kaikki ympärillä asuvat arabit julistivat sodan Israelille.
Juutalaisia oli yksi miljoona.
Heitä vastassa oli 200 miljoonaa arabia.
Silti juutalaiset voittivat.
Israel kukoistaa tänään.
Vuorisaarnassa Jeesus antaa vastauksen ja salaisuuden, -
miten voi kestää ja voittaa -
vaikeissa olosuhteissa, kun uskoa koetellaan.
Ei ole uskoa ilman taistelua.
Jeesus sanoo Matt. 7:24:ssä: -
"Sentähden on jokainen, joka kuulee nämä minun sanani -
ja tekee niiden mukaan, verrattava ymmärtäväiseen mieheen, -
joka huoneensa kalliolle rakensi. Ja rankkasade lankesi, -
ja virrat tulvivat, ja tuulet puhalsivat ja syöksyivät sitä huonetta vastaan, -
mutta se ei sortunut, sillä se oli kalliolle perustettu.
Ja jokainen, joka kuulee nämä minun sanani eikä tee niiden mukaan, -
on verrattava tyhmään mieheen, joka huoneensa hiekalle rakensi.
Ja rankkasade lankesi, ja virrat tulvivat, ja tuulet puhalsivat ja -
syöksähtivät sitä huonetta vastaan, ja se sortui, ja sen sortuminen oli suuri."
Merkittävää on se, -
että Israel on pitänyt kiinni Jumalan Sanasta.
Kaksi tuhatta vuotta sitten roomalaiset tuhosivat Jerusalemin.
Juutalaisia kiellettiin olemasta maassa.
Juutalaiset yritettiin tappaa kaikkialla, minne he saapuivat.
Heitä yritettiin pakottaa hylkäämään Jumala ja Jumalan Sana.
Juutalaiset pitivät kiinni Jumalan Sanasta.
Se on Jeesuksen opetus tässä.
Hän opettaa ymmärtäväisestä ja tyhmästä miehestä.
Ymmärtäväinen tekee Jumalan Sanan mukaan.
Kun tekee Jumalan Sanan mukaan, saa Jumalan Sanan mukaan.
Jos ei tee Jumalan Sanan mukaan, ei saa Jumalan Sanan mukaan.
Israel oli kulkenut tulen ja veden läpi.
Heidän uskonsa on koeteltu taistelussa.
He ovat voittaneet. He ovat taas omassa maassaan.
Joskus ajattelemme, että kun meistä tulee kristittyjä, -
kaikki ongelmat kaikkoavat.
Jeesus kuitenkin opettaa, että rajuilma tulee -
niin uskovan kuin uskosta osattomankin ylle.
Erona on se, että uskova luottaa Jumalan Sanaan.
Miksi mies oli ymmärtäväinen? Koska rajuilman keskellä -
hän luotti edelleen Sanaan.
Ellei hän olisi ollut ymmärtäväinen, -
hän olisi katsonut naapuriaan ja sanonut: -
"Olen samassa myrskyssä kuin hän. Jumalan Sana ei toimi."
Hän ei tehnyt niin.
Keskellä myrskyä hän ei mukautunut niihin, -
jotka eivät usko Jumalan Sanaan. Sen sijaan hän muuttui.
Hän piti kiinni Jumalan Sanasta -
ja samalla hän muuttui. Hänen mielensä uudistui.
Hän sai uusia voimia. Hän selviytyi myrskystä.
Nyt näytän kolmen minuutin pituisen videon.
Se kertoo Israelin historiasta.
Israel on selviytynyt hyvin vaikeista olosuhteista, -
koska he ovat pitäneet kiinni Jumalan Sanasta ja luottaneet siihen.
Jeesus sanoo sinulle tänään: "Tiedän, että sinulla on ongelmia."
Jos uskot minuun ja teet sen, mitä minä käsken sinun tehdä, -
sinä selviydyt voittajana.
Sinä voitat. Minä vien sinut tulen ja veden läpi -
toiselle puolelle."
Eräs paikka on aina ollut maailman historian tapahtumien keskipiste.
Vuosikymmenten kuluessa täällä avautui opetus -
yhdestä Tosi Jumalasta, ihmisten välisestä tasa-arvosta -
ja Jumalasta, joka tuli ihmiseksi -
ja kantoi synnin rangaistuksen ihmisten edestä.
Maa vaipui horrokseen pitkiksi ajoiksi.
Silti kaupunki oli aina kaiken keskus.
Maa herätettiin uudelleen eloon 1800-luvulla.
Kansa, joka oli asunut hajallaan lähes kahden vuosisadan ajan, -
alkoi kääntää jälleen katseet kohti kotimaataan.
Aivan kuin aika olisi pysähtynyt ja odottanut kansaa palaavaksi.
Pohjois-Afrikasta ja Venäjältä syntyi toisen maahanmuuton perusta.
Tuhansia vuosia eri kulttuureissa erillään asuneet -
tulivat yhteen ihmeellisellä tavalla, kun he palasivat maahan.
Alle sadassa vuodessa maa muuttui erämaasta keitaaksi.
"Syntyykö maa yhdessä päivässä?"
Profeetta Jesajan kysymys Jes. 66:8:ssa (-92) sai vahvistuksen, -
kun maa, joka ei ollut ollut maa 2 000 vuoteen, -
syntyi äkisti 14.5.1948. Unelmasta tuli totta.
Kansa saapui maailman kaikista maista.
Maailma seurasi hämmästellen.
Valtio syntyi päivässä. Pian sen asema oli vakiintunut.
Nyt kaupunki, kansa ja valtio ovat tapahtumien keskipisteessä -
enemmän kuin koskaan.
Maa on Israel. Kaupunki on Jerusalem ja kansa ovat juutalaiset.
Ensisilmäyksellä Israel on muinainen asutuspaikka ja poliittinen keskus -
maantieteellisesti keskeisen sijaintinsa takia.
Jos tutkii syvemmälle, huomaa, että maa, kaupunki ja kansa -
ovat paljon enemmän. Yhdessä ne muodostavat yhden yksikön, -
jonka tehtävä historiassa vaikuttaa maailman kaikkiin kansoihin.
Tehtävä asettaa kansan, kaupungin ja maan -
historian keskiöön ajasta ikuisuuteen.
Halleluja! Ihmeellistä!
Israel on todistus siitä, mitä Jumala voi tehdä, -
kun ihmiset luottavat Jumalan Sanaan.
Jumala näytti minulle joitakin vuosia sitten, -
että kun pidämme kiinni Sanasta, Hän tulee luoksemme, -
jotta muuttuisimme. Me muutumme uudistamalla mieltämme.
Kun ongelmat tulevat, esteet kasvavat, -
vihollinen iskee, myrsky lähestyy, -
ja myrsky kasvaa hirmumyrskyksi, -
täytyy ravita itseään Jumalan Sanalla.
Jumalan Sana auttaa sinut läpi.
Kiusauksena on mukauttaa ajattelu, -
niin että alkaa ajatella niin kuin maailma ajattelee.
Jos muuttaa ajatteluaan, alkaa muistuttaa tyhmää miestä.
Mitä enemmän alkaa muistuttaa häntä, -
sitä isompi vaara on, että talo, elämä, sortuu.
Älä tee päätöksiä myrskyn keskellä.
Saatat olla tälläkin hetkellä suurissa vaikeuksissa. En tunne sinua.
Saatat olla hirmumyrskyn keskellä.
Sinulla on kiusaus sanoa, ettei Jumalan Sana toimi.
Se toimii, mutta sinun on ravittava itseäsi sillä.
Sinun on vietettävä aikaa uskovien seurassa.
Uskon, että Jumala lähetti minut teitä varten tänään. Katsotte ohjelmaani, -
koska Hän tahtoo rohkaista sinua: älä anna periksi.
Raamatussa on kaksi kertomusta.
Toisessa on Sarpatin leski. Profeetta Elia tuli hänen luokseen.
Leski ja hänen poikansa olivat nääntymäisillään nälkään.
Hän sanoi Elialle: "Kuolemme nälkään, kuten kaikki Israelin lesket."
Se oli lesken ajattelutapa. Hän oli mukautunut, -
niin että hän ajatteli kuin muut Israelin lesket.
Profeetta kysyi: "Mitä sinulla on?" Leski vastasi: "Kourallinen jauhoja -
ja vähän öljyä astiassa. Ei se riitä.
Saatamme pärjätä tämän päivän ja huomisen, mutta sitten kuolemme."
Profeetta käski hänen tehdä hänelle leipäkakun.
Leski ei mukautunut maailmaan, -
koska jos hän olisi mukautunut, hän olisi sanonut: "Jauhot eivät riitä."
Hän uskoi Jumalan Sanaan. Hän uudisti mielensä.
Kun hän uudisti mielensä, hän muuttui.
Hänellä oli kourallinen jauhoja, -
mutta se kourallinen jauhoja jollakin ihmeellisellä tavalla -
moninkertaistui, niin että aina kun naisen täytyi leipoa, -
löytyi kourallinen jauhoja.
Hän kaatoi öljyä astiasta, mutta astia ei tyhjentynyt.
Aina kun hän tarvitsi öljyä, sitä riitti.
Jos hän olisi mukautunut muiden leskien ajatustapaan, -
hän ja hänen poikansa olisivat kuolleet.
Hän ei kuitenkaan mukautunut. Hän muuttui ja uudistui mieleltään.
Raamatussa kerrotaan myös Naemanista, joka oli mahtimies.
Hän sairasti spitaalia. Hän teki kuolemaa.
Jumalan mies sanoi: "Mene Jordanille.
Peseydy seitsemän kertaa.
Kastaudu Jordanissa seitsemän kertaa."
Kukaan muu ei tehnyt niin.
Jos hän olisi mukautunut maailman ajatteluun, hän olisi sanonut: -
"Et ymmärrä. Kukaan ei parane spitaalista -
kastautumalla Jordanissa."
Silti hän kuunteli Jumalan Sanaa -
ja sai sen, mitä Sanassa sanotaan.
Hän kastautui Jordaniin, -
ja kun hän kastautui Jordaniin, hän parantui.
Kuuntele jutun ydintä.
Lesken kertomuksessa maassa oli yhä nälänhätä.
Naemanin kertomuksessa ihmisiä kuoli yhä spitaaliin.
Kun Jumala auttoi Naemania, -
Hänen ei tarvinnut poistaa spitaalia koko maasta.
Kun Jumala auttoi leskeä, -
Hänen ei tarvinnut pysäyttää koko nälänhätää.
Kun Jumala auttaa sinua, Hänen ei tarvitse muuttaa olosuhteita.
Hänen tarvitsee vain lähettää sana sinulle.
Sana on Jeesuksen Kristuksen evankeliumi.
Kun otat Jeesuksen Kristuksen evankeliumin ja opetukset elämääsi -
ja harjoitat Jeesuksen Kristuksen opetuksia elämässäsi, -
silloin seisot Jumalan Sanan varassa.
Kun seisot Jumalan Sanan varassa, -
saat sen, mitä Jumalan Sanassa sanotaan.
Joku sanoo: "Olen keskellä myrskyä. Se ei toimi."
Se ei ole totta. Se toimii.
Sinun täytyy ravita itseäsi lukemalla Raamattua ja rukoilla.
Sillä tavalla mielesi uudistuu.
Kun mielesi uudistuu, mielenlaatusi muuttuu.
Kun se muuttuu, se vie sinut myrskyn läpi.
Nyt esittelen teille Sarahin.
Video on hieman edellistä pidempi, mutta olemme lyhentäneet sitä, -
koska haluamme näyttää ihmeen. Hän tuli kokoussarjaamme.
Hänellä oli jonkinlainen lihassairaus. Hän ei pystynyt kävelemään.
Se oli ollut hänellä lapsesta asti. Hän oli noin 12-vuotias.
Ensimmäisenä iltana rukoilin.
Hän halusi parantua, mutta mitään ei tapahtunut.
Hän oli myrskyn keskellä. Hän olisi voinut mennä kotiin -
ja sanoa äidille: "Ei se toimi. En enää halua mennä kokoukseen.
Jumala ei voi auttaa." Hän oli kuitenkin kuunnellut saarnaa.
Hän tiesi, että Jumalan Sana voi auttaa hänet läpi.
Hän uudistui mieleltään. Hän muuttui.
Hän tuli seuraavana iltana. Rukoilin hänen puolestaan taas.
Hän itki. Mitään ei tapahtunut.
Hän tuli seuraavana päivänä, koska hän toivoi, -
että Jumala kuljettaa hänet pois myrskystä. Jumala vastasi.
Hän piti kiinni Jumalan Sanasta ja sai sen, mitä Jumalan Sanassa sanotaan.
Hän parantui. Nyt näette hänen kävelevän.
Raportti PTL-kokoussarjasta, Kathmandu, Nepal, 2012
Täällä on tyttö, jonka nimi on Sarah.
Kun eilen puhuin hänen kanssaan, hän ei pystynyt kävelemään.
Olin hyvin surullinen. Hän yritti kävellä, mutta hän ei pystynyt.
Hänellä on jonkinlainen lihassairaus.
Hotellilla rukoilin Jeesusta ja kysyin, mikä on vialla.
Jeesus sanoi: "Rukoile hänen ylleen vereni voimaa."
Tänään hän pystyi nousemaan ylös.
Näette, että hän kävelee ensi kertaa elämässään.
Hän horjuu, mutta hänen lihastensa pitää vielä vahvistua.
Tämä on ihmeellistä! Tämä on Jeesus.
Jeesuksen nimessä on voima. Sama voima toimii kaikkialla maailmassa.
Se on sama Ruotsissa, Suomessa, Norjassa, Tanskassa ja USA:ssa.
Jeesus on sama. Veri on sama. Veri vapautti ja paransi hänet.
Se voi parantaa sinutkin.
SARAH KÄVELEE ENSI KERTAA ÄITINSÄ JA TOMMYN TUELLA.
SARAH OPPII NOPEASTI. HÄN KÄVELEE TOMMYN TUELLA.
NYT HÄN TARVITSEE ENÄÄ YHDEN KÄDEN TUKEA.
NYT HÄN PITÄÄ TUKEA ENÄÄ YHDESTÄ SORMESTA.
HÄNTÄ PELOTTAA PÄÄSTÄÄ IRTI.
JEESUS PARANSI HÄNET. HÄN KÄVELEE ENSI KERTAA YKSIN.
Suomennos: Marianne Tenetz